༄༅། །སེམས་འཕྲིན་འོ་མའི་ཐིགས་པ།
༈ ཀ་ཡེ་གསོན་དང་རྫོང་སར་ཆོས་གྲོགས་རྣམས། །ཁ་རོགས་མ་འདུག་འཆད་
རྩོད་རྩོམ་ལ་རེམ། །ག་འགྲོ་གར་འདུག་བསྟན་པ་སྤེལ་བར་བརྩོན། །ང་ཚོ་
དགེ་འདུན་པ་ཡི་ལས་འགན་ཡིན། །ཅ་ཅོ་ལེ་ལོའི་འོག་ཏུ་ཚེ་ཕྱེད་རྫོགས། །ཆ་
རྐྱེན་འཛོམས་པའི་ཆོས་གྲྭ་འདིར་བསྡད་ནས། །ཇ་འཐུང་ཟ་ཉལ་ཞེན་ནས་
མི་སྡོད་པར། །ཉ་མོ་ཆུ་ལ་འཁྱུག་ལྟར་སློབ་ལ་བརྩོན། །ཏ་ལའི་ལོ་མ་རྒྱུན་དུ་
སྔོ་བ་ལྟར། །ཐ་ཚིག་ཚུལ་ཁྲིམས་རྒྱུན་དུ་བརྟན་པོ་དགོས། །ད་ནས་བཟུང་
སྟེ་དམ་པའི་ཆོས་ལ་འཇུག །ན་ཚོད་རྒན་དུས་འགྱོད་ན་འཕྱིས་པ་ཡིན། །པ་
ཡག་སྨན་གྱིས་སྙིང་ནད་སེལ་བ་ལྟར། །ཕ་རོལ་ལོག་རྟོག་ལུང་རིགས་གཉིས་
ཀྱིས་འདུལ། །བ་གམ་ལྟ་བུ་ཕྱི་རྫིག་མ་ཡིན་པར། །མ་རྩ་བྱང་ཆུབ་སེམས་ཀྱི་
གཞི་གཟུང་དགོས། །ཙ་ཙིག་བྱ་བ་མཐའ་དག་སྤོང་དགོས་ལ། །ཚ་གྲང་དཀྲེས་
སྐོམ་དཀའ་ངལ་བཟོད་སྒོམ་དགོས། །ཛ་ལང་མ་རིག་སྤྱོད་ངན་བཏུལ་ནས་
ནི། །ཝ་མོ་ནགས་ལ་གནས་ལྟར་འབྱུང་བར་འབད། །ཞ་བོ་དུད་འགྲོ་ལང་
སོགས་དབྱེར་མེད་པ། །ཟ་མོ་གཅིག་ལྟར་ཚང་མ་བརྩེ་བས་སྐྱོངས། །འ་ཅག་
དཀོན་མཆོག་གསུམ་གྱི་རྗེས་འཇུག་རྣམས། །ཡ་མཚན་ཅན་གྱི་དམ་ཆོས་དོན་
དུ་གཉེར། །རྭ་བ་གངས་རིས་བསྐོར་བའི་ཆོས་ལྡན་ཞིང་། །ལ་ལུང་སྟོང་གི་ཕ་

ཉམས་ལེན་གྱི་ཚོམས།
རོལ་གཡུགས་ནས་ནི། །ཤཱཀྱའི་བསྟན་པ་གོང་འཕེལ་གཏོང་བའི་དོན། །ལ་
སྟེང་སེམས་ཅན་བདེ་ལ་འགོད་པའི་ཕྱིར། །ཧ་ཅང་གོ་དཀའ་དམ་ཆོས་རིན་
ཆེན་འདི། །ཨ་ན་མ་ན་རྟོགས་པའི་དོན་དུ་ནི། །ཧ་ཅང་མཐུན་པའི་འདོད་
ཆགས་ལ་སོགས་དོར། །ཨ་ཤིང་དམ་ཆོས་རང་གི་སྒོ་གསུམ་གནོན། །